钦定古今图书集成/明伦汇编/闺媛典/第033卷 > 汪检妻余氏
## 钦定古今图书集成/明伦汇编/闺媛典/第033卷 > 汪检妻余氏

按《婺源县志》：“余氏，名德馨，官源汪检妻，沱川余墏女。
墏闺教端严，尝以《列女传》《孝经》训之。年十七归汪，克
娴妇道，颦笑不苟，足不逾阈。岁大疫，举家寝疾，氏独
免，以一身支持，调度汤药，昼夜目不交睫。舅姑病笃，
焚香吁天，愿以身代，病者尽起，一家全活，人谓贤孝
所感。郡守何东序表其门。”